MUNICIPIUL TIMISOARA


C O N T R A C T   DE  A D M I N I S T R A R E




I. PĂRŢILE CONTRACTANTE 
Intre  MUNICIPIUL TIMIŞOARA  prin Primar, cu sediul  în Timişoara, B-dul C.D. Loga, nr. 1, judeţul Timiş, având CUI RO32937000, cont RO89TREZ62124510220XXXXX, deschis la Trezoreria Operativă a Municipiului Timişoara, telefon: 0256408300, fax: 0256490635, reprezentat de Primar dl. Nicolae Robu, în calitate de proprietar, si
UNIVERSITATEA DE VEST DIN TIMIŞOARA cu sediul în Timişoara, Bd. Vasile Pârvan nr.4, telefon/fax 0256/592111, instituţie de învăţământ superior de stat, cu personalitate juridică, de interes public şi patrimoniu propriu, reprezentată de Rector dl. Marilen Gabriel Pirtea în calitate de administrator, pe de altă parte, în temeiul
- Art. 123, alin. 1 din Legea nr. 215/2001 privind administraţia publică locală, republicată, cu modificările şi completările ulterioare şi 
- Hotărârii Consiliului Local al Municipiului Timişoara nr. _____ din _________ privind transmiterea în administrarea Universităţii de Vest din Timişoara, a unui imobil evidenţiat în patrimoniul Municipiului Timişoara, au convenit la încheierea prezentului contract în următoarele condiţii.

II. OBIECTUL CONTRACTULUI 
Art.1. Obiectul contractului îl constituie transmiterea în administrarea UNIVERSITAŢII DE VEST DIN TIMIŞOARA, cu titlu gratuit a imobilului situat în Municipiul Timişoara, P-ta Libertatii nr. 1, inscris in CF nr. 416672, in suprafaţă utila de 1957,09 mp, compus din 69 incăperi in exclusivitate folosite pentru sediu si birouri. 
Art. 2. Predarea – preluarea imobilului ce face obiectul prezentului contract se va realiza pe bază de Protocol încheiat între MUNICIPIUL TIMIŞOARA şi UNIVERSITATEA DE VEST DIN TIMIŞOARA. 
Art. 3. În condiţiile respectării dreptului de proprietate, bunul va fi administrat şi gospodărit într-un sistem unitar, în sensul exploatării sale conform destinaţiei. 

III. DURATA CONTRACTULUI 
Art. 4. Prezentul contract se încheie pe 49 de ani, durata funcţionării în spaţiul dat în administrare a UNIVERSITAŢII DE VEST DIN TIMIŞOARA, cu posibilitatea MUNICIPIULUI TIMIŞOARA de a denunţa unilateral prezentul contract, în situaţia în care UNIVERSITATEA DE VEST DIN TIMIŞOARA nu îşi exercită drepturile şi nu îşi execută obligaţiile născute din actul de transmitere în administrare, cu excepţia situaţiei prevăzute la art. 8, teza 1, caz în care intervine rezilierea de drept. Denunţarea unilaterală se va face pe baza unei notificări scrise a MUNICIPIULUI TIMIŞOARA, cu acordarea unui termen de 2 luni UNIVERSITĂŢII DE VEST DIN TIMIŞOARA pentru a elibera imobilul. 

IV. DREPTURI ŞI OBLIGAŢII 
Art. 5. Drepturile MUNICIPIULUI TIMIŞOARA sunt: 
- de a denunţa unilateral prezentul contract de dare în administrare în situaţia prevăzută la art. 4 din prezentul contract. 
Art. 6. Drepturile UNIVERSITAŢII DE VEST DIN TIMIŞOARA sunt:
- să posede, să folosească bunul şi să dispună de acesta fără a datora proprietarului chirie, concesiune sau alte obligaţii sub formă bănească, în condiţiile actului prin care i-a fost dat bunul în administrare. Dreptul de administrare va putea fi revocat numai dacă titularul său nu-şi exercită drepturile şi nu-şi execută obligaţiile născute din actul de transmitere în administrare; 
[bookmark: _GoBack]- să execute lucrări de reparaţii curente şi capitale în vederea reabilitării constructive a imobilului transmis în administrare. 
Art. 7. Obligaţiile MUNICIPIULUI TIMIŞOARA sunt: 
- să predea UNIVERSITĂŢII DE VEST DIN TIMIŞOARA, imobilul liber de orice sarcini; 
- să asigure administratorului deplina libertate în organizarea şi gestionarea activităţilor, în limitele prevăzute de lege şi de prezentul contract. 
Art. 8. Obligaţiile UNIVERSITAŢII DE VEST DIN TIMIŞOARA sunt: 
- să folosească imobilul exclusiv pentru desfăşurarea activităţilor specifice învăţământului superior. Nerespectarea acestei obligaţii va conduce la rezilierea de drept a contractului, fără punere în întârziere; 
- să asigure imobilul împotriva oricăror cauze de deteriorare, incendii etc.; 
- să exploateze bunurile evitând distrugerea, degradarea sau deteriorarea acestora; 
- să suporte cheltuielile de întreţinere, energie electrică şi termică, telefon, asigurare, precum şi alte cheltuieli rezultate din folosirea imobilului. În acest sens, UNIVERSITATEA DE VEST DIN TIMIŞOARA, va încheia cu operatorii economici specializaţi contracte de furnizare utilităţi; 
- reabilitarea constructivă a imobilului, prin executarea lucrărilor de reparaţii curente şi capitale, indiferent de valoarea acestora, realizată în interesul exclusiv al administratorului pe durata exercitării dreptului de administrare, nu dă dreptul acestuia de a solicita ulterior despăgubiri de la titularul dreptului de proprietate; 
- să asigure, prin mijloace proprii, paza imobilului; 
- să restituie imobilul în integritatea lui la încetarea contractului.  

V. RISCURI 
Art. 9. UNIVERSITATEA DE VEST DIN TIMIŞOARA va suporta riscul deteriorării imobilului în următoarele cazuri: 
- întrebuinţarea imobilului contrar destinaţiei sale; 
- continuarea folosirii imobilului după expirarea termenului prevăzut la art. 4 din prezentul contract. 

VI. ÎNCETAREA ŞI MODIFICAREA CONTRACTULUI 
Art. 10. Prezentul contract îşi încetează efectele în următoarele cazuri: 
- prin acordul de voinţă al părţilor semnatare; 
- prin denunţarea unilaterală, în situaţia prevăzută la art. 4 din prezentul contract, respectiv, UNIVERSITATEA DE VEST DIN TIMIŞOARA, nu îşi exercită drepturile şi nu îşi execută obligaţiile născute din contract;
- prin rezilierea de drept în condiţiile art.8, teza 1, din contract; 
- orice modificare a condiţiilor de administrare va face obiectul unui act adiţional acceptat de părţi. 

VII. FORŢA MAJORĂ 
Art. 11. Forţa majoră exonerează părţile în cazul executării necorespunzătoare sau cu întârziere a obligaţiilor asumate prin prezentul contract. 
Prin forţă majoră se înţelege orice eveniment independent de voinţa părţilor, imprevizibil ori insurmontabil apărut după încheierea contractului, care împiedică părţile să execute obligaţiile asumate. 

VIII. SOLUŢIONAREA LITIGIILOR 
Art. 12. Eventualele litigii ce pot interveni între părţi se vor soluţiona pe cale amiabilă. Dacă acest lucru nu este posibil, soluţionarea litigiului revine instanţei judecătoreşti de contencios administrativ, având în vedere natura juridică de contract administrativ a prezentului act. 

IX. DISPOZIŢII FINALE 
Art.13 (1) Proprietatea asupra bunului imobil rămâne neschimbată pe durata contractului de administrare; 
(2) Administratorul nu poate emite niciun drept sau orice alte pretenţii asupra dreptului de proprietate referitoare la bunul imobil şi nici să afecteze în niciun fel acest drept. 
Art. 14. Prezentul contract poate fi modificat sau completat prin act adiţional încheiat între cele două părţi. 
Art. 15. Prezentul contract s-a încheiat în două exemplare, câte unul pentru fiecare parte şi va intra în vigoare la data încheierii protocolului de predare-preluare. 

